de Pecorum et Pachydermorum reliquiis fossilibus. 757 



Adnumeraudi hisce sequentes, forma quodammodo insolita notabiles: 



1) Dens omnium maximus (Tab.LXIV. Fig. 1.), 2 poll. 6 lin. altus 

 et in medio 1 poll. 6 lin. latus, basi certe mnlto latiore, in specimine 

 tamen illo fracta, ideoque non conspicua ; cuius denique margines sunt 

 crenati et apex acuminato-obtusus est. 



2) Alter dens (ibid. Fig.2.) ultra 1 poll. 9 lin. longus, medio 9 lin. 

 latus, at multo latior in basi, quae 1 poll. 4lin. excedit; crassitie pa- 

 rumper inferior illo priore. 



3) Tertius deinde dens multo brevior illo, inferne latior quam 

 apicem sensim attenuatum versus, 10 lin. longus, medio 4 lin. latus; ad 

 basin, ultra 8 lin. latam, eidem incumbit ab altero latere denticulus 

 brevissimus, a quo apex dentis aversus oblique sursum inflectitur; in 

 ceteris margines integri, nec crenati, et facies dentis laevissima. 



4) Quartus porro, multo tenuior illis, 4 lin. latus, at 1 poll. 2 lin. 

 altus, apice acutissimo; species Squali certe alia voracissima. 



5) Quintus denique dens, omnium reliquorum tenuissimus, 1 poll. 

 4 lin. altus, medio fere 2 lin. latus est; isque ab initio introrsum, dein 

 extrorsum flectitur, nec itaque rectus est, apicemque versus sensim 

 acutissimus adparet et attenuatus. 



6) Exstat postremo in Musaeo nostro oryctologico (v. Zoolog. 

 I. pag. 132) dens Squali, in pyroinacho nigerrimo fixus (Tab. LXIV. 

 Fig.6. a. b.), ultra 1 poll. longus, medio fere 6 lin. latus, basi certe la- 

 tior, a qua sensim adscendens, coarctatur, medioque nonnihil dilata- 

 tur, ac tandem versus apicem obtusiusculum magis magisque attenua- 

 tur; ceteroquin dens subrectus est, nec nisi apicem versus inflexus; 

 eiusque acuti margines utrinque integerrimi. Forma a facie interna 

 sagittaeformis (ibid. a.); ab anteriore vero parte (ibid. b.), oblique po- 

 sita, linguaeformis videtur. 



Vilnae, Idib. Sept. MDCCCXXXIII. 



